Pancierový vlak Hurban

Pancierový vlak Hurban bol druhý z troch improvizovaných pancierových vlakov postavených v Železničných dielňach vo Zvolene, ktorý sa aktívne zapojil do bojov v Slovenskom národnom povstaní.

 Stavba a nasadenie 
Vlak vyrobili pracovníci zvolenských železničných dielní začiatkom októbra 1944. Bol druhým z troch povstaleckých pancierových vlakov, pomenovaný po Jozefovi Miloslavovi Hurbanovi. Bol pancierovaný obyčajným kotlovým plechom. Ostré skúšobné streľby uskutočnené v trati Zvolen – Krupina. Po prvýkrát bol nasadený pri bojoch na trati Hronská Dúbrava – Svätý Kríž nad Hronom. 4. októbra bol nasadený pri Čremošnom. Podieľal sa na odrazení nemeckých útokov, v boji však bol značne poškodený. Po oprave bol ďalej nasadený na trati Banská Bystrica – Diviaky. 23. októbra kryl vlak ústup povstalcov na Horehroní, úspešne zasiahol pri Heľpe. Neskôr vlak ustúpil k Harmancu, kde bol v Čremošnianskom tuneli 27. októbra 1944 znehodnotený. Následne jeho posádka prešla na partizánsky spôsob boja.

 Radenie vlaku počas SNP 
 Bojová skupina vlaku – počas boja operovala samostatne, oddelená od tylovej skupiny:
 predsunutý vozeň s vrecami s pieskom
 pancierový delový vozeň: delo , 2 ťažké guľomety, pozorovateľňa veliteľa
 dva pancierové tankové vozne: zabudované tanky vzor 35 (LT-35)
 opancierovaná lokomotíva
 pancierový tankový vozeň: zabudovaný tank vzor 35
 pancierový guľometný vozeň: 5 ťažkých guľometov
 Tylová skupina vlaku:
 veliteľský ubytovací vozeň s kanceláriou
 kuchynský vozeň so skladom potravín
 muničný vozeň
 tri ubytovacie vozne posádky

 Posádka počas SNP 
 veliteľ bojovej a tylovej skupiny: kpt. Martin Ďuriš-Rubanský
 zástupca veliteľa vlaku: por.
 zástupca veliteľa vlaku: npor. Dominik Miartuš
 vlakvedúci:
 Ján Halaj
 Ján Chovanec
 Štefan Andráši
 Štefan Líška
 Ondrej Gonda
 sprievodcovia: 
 Ján Belička
 Juraj Trnavský
 Josef Ungvarský
 rušňovodiči: 
 Pavel Maťaš
 Mikuláš Jablonský
 Ondrej Kúdelka
 Josef Novák
 kuriči: 
 Juraj Šouc
 Mikuláš Fekiač
 Juraj Gaššo
 Ján Oláh
 Juraj Knapko
 Ján Šarkán
 počet členov posádky: 75 (resp. 70)

Po potlačení Povstaniaochranný traťový vlak „Max“
Po potlačení Povstania sa stali vlaky korisťou nemeckých okupačných síl. Wehrmacht vozidlá zajal, odtiahol do Zvolena a opravil. V zime 1944/45 boli vozidlá prevezené k Náhradnému oddielu obrnených vlakov v Miloviciach. Niektoré vozne dostali nový maskovací náter, nemecké označenia a naďalej slúžili vo Wehrmachte ako ochranný traťový vlak („streckenschutzzug“) Max. Bol vybavený dvoma delostreleckými vozňami, tankovým vozňom s tankom LT vz. 35 a doplnený nemeckými vozňaami. 2. februára 1945 bol prevelený na Oderský front. Pancierovanie a výzbroj sa ukázali ako nedostatočné na použitie v tejto oblasti a preto bol krátko nato presunutý na Balkán.

Hlavnou úlohou ochranných traťových vlakov bolo zabezpečiť a udržiavať železničné trate v prevádzke a kryť ústup jednotiek Wehrmachtu. 7. mája 1945 sa vlak pripojil k väčšej jednotke v Celje, ktorej súčasťou bol okrem iných aj Panzer-Fahrwagen 30. 8. mája 1945 sa  jednotka v Celje vzdala jednotkám Josipa Broza Tita a posádky boli zajaté. Väčšej skupine sa podarilo utiecť a dostať sa do Bleiburgu, kde ju zajali Briti.

náhľad|Tank LT vz. 35 vo Vojenskom múzeu v Belehrade, pochádzajúca z IPV II Hurban.
Súprava bola následne prevezená do tankových dielní v Mladenovaci, odkiaľ bol jeden z tankov LT vz. 35  presunutý na výstavu v Belehrade a neskôr v roku 1951 do zbierok Vojenského múzea v pevnosti Kalemagdane. Nakoľko tank je zostavený z podvozku a veže z dvoch rôznych tankov, historik Marian Uhrin usudzuje, že ide o tankový vozeň z IPV-II Hurban. Pri jeho nasadení 5. októbra 1944 pri Čremošnom boli dve tankové veže zničené. Pri oprave boli na zachované platformy namontované veže z iných tankov (tank LT vz. 35 evidenčného čísla 13.859 dostal vežu z tanku evidenčného čísla 13.954 s kanónom vz. 34 číslo 330).

 Replika 
Pod Zvolenským hradom je vystavená replika tohoto vlaku. Bola vytvorená ako filmová rekvizita pre film Deň, ktorý neumrie z roku 1974 a bola použitá aj v sovietskom veľkofilme Vojaci slobody v epoche 4 venovanej Slovenskému národnému povstaniu. Oproti originálnemu tanku sa líši vežami – namiesto veží tanku LT-35 má replika väčšie veže s dlhším kanónom, ktoré pochádzajú z tanku T-34/85.

 Referencie 

 Literatúra 


 Zdroje 
 Bosák, P.: Z bojových operácii na fronte SNP. Nakladateľstvo Pravda, Bratislava, 1979.
 Plevza, V. a kolektív: Dejiny Slovenského národného povstania 1944 – 5. zväzok. Bratislava, Nakladateľstvo Pravda 1985, s. 177

Kategória:Pancierové vlaky
Hurban
Hurban